recursal/SuperWikiNEXT-32B huggingface dataset:
**רוסקובה** (ברומנית: **Ruscova**; בהונגרית: **Visóoroszi**, וישואורוסי; ביידיש: **ריסקווע**) היא עיירה במחוז מרמורש ברומניה בת 5,541 תושבים. עד השואה התקיימה בעיירה קהילה יהודית.

העיירה רוסקובה שוכנת על הכביש בין וישאו דה סוס לעיר סיגט. מעל 90 אחוז מתושבי העיירה הם רותנים. בעיירה כנסיית עץ, בדומה לכנסיות העץ במרמורש.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו.

הקהילה היהודית
--------------

ידוע על יהודים במקום משנת 1728, אולם קהילה מגובשת התגבשה כנראה בתחילת המאה ה-19. אז נבנה במקום בית כנסת מעץ. בית כנסת מאבן נבנה בשנות 1868, ובשנות השלושים של המאה העשרים הוא נבנה מחדש.

כרוב יהודי האזור השתייכו רוב תושבי העיירה לחסידות ויז'ניץ. בשנת 1926 נבחר ברוסקובה הרב היחיד בתולדותיה – ר' אברהם שלמה כ"ץ. הרב כ"ץ היה תלמידו של הרב יקותיאל יהודה טייטלבוים מסיגט. הוא היה ידוע כמומחה בדיני ממונות ואף חיבר ספר ארחות המשפטים בנושא. הרב כ"ץ פתח ברוסקובה ישיבה בשם "תורת א"ש" שבשיאה למדו בה כמאה תלמידים.

### השואה

ערב השואה, חיו במקום 1,084 יהודים שהיוו כ-30 אחוז ממספר התושבים הכללי.

ביוני 1941 תחת המשטר ההונגרי גויסו רוב הגברים בגילאי 20 עד 40 לפלוגות הכפייה של הצבא ההונגרי. רובם נספו בשירות זה. ביום האחרון של פסח, 1944, רוכזו כל יהודי הכפר בבית הכנסת, וב-18 באפריל גורשו כל היהודים לגטו בווישאו דה סוס. הם גורשו ככל תושבי הגטו למחנה אושוויץ, בו נספו רובם.

לאחר השואה חזרו חלק מהשרידים לעיירה. הקהילה מנתה בסוף שנות הארבעים כ-120 יהודים. בהמשך הזמן עזבו כל היהודים את המקום ורובם עלו לישראל.

לקריאה נוספת
------------

* יחיאל צבי מושקוביץ (עורך), ספר זיכרון לקדושי רוסקובה, תל אביב, תשכ"ט - באתר הספרייה בניו יורק

קישורים חיצוניים
----------------

* 

* אתר האינטרנט הרשמי של רוסקובה (ברומנית)
* "רוסקובה", באתר JewishGen (באנגלית)
* שלמה יעקב גרוס, יצחק יוסף כהן, ****ספר מארמארוש: מאה וששים קהילות קדושות ביישובן ובחורבנן****, תל אביב, תשמ"ג, עמ' 177–180, באתר היברובוקס

הערות שוליים
------------

1. ↑  יש להבחין בין "ריסקווע" לבין "פאליען ריסקווה" הסמוכה.
**שמואל (מולי) בן צבי** (נולד ב-1960) הוא תת-אלוף (מיל') בצה"ל, כיהן כיועץ הכספי לרמטכ"ל בשנים 2004-2000. ולאחר מכן כסגן נשיא לאסטרטגיה, סגן נשיא לכספים וסגן נשיא לכלכלה, תכנון ומערכות מידע בחברת טבע בשנים 2004–2014. מ-2015 מכהן בדירקטוריון בנק לאומי ובחברות ציבוריות נוספות.

ביוגרפיה
--------

בן צבי נולד בחדרה. בגיל 18 התקבל לעתודה האקדמית ולמד כלכלה באוניברסיטת תל אביב. עם סיום הלימודים התגייס ליחידת היועץ הכספי לרמטכ"ל, בה שירת עד מינויו למפקדהּ ב-2000. בד בבד עם שירותו הצבאי הוא סיים את המכללה לביטחון לאומי כחניך מצטיין, השלים דוקטורט בכלכלה, הרצה בתחום באוניברסיטת תל אביב ואף נשלח על ידי צה"ל כפוסט-דוקטורנט למכון הטכנולוגי של מסצ'וסטס - MIT.

ב-2004, עם שחרורו מצה"ל, מונה לסמנכ"ל בחטיבת הכספים של טבע תחת היו"ר אלי הורוביץ, המנכ"לים ישראל מקוב, שלמה ינאי וג'רמי לוין והמנהלים הפיננסים הוותיקים של החברה, דן זיסקינד ואייל דשא. בנוסף שימש גם כסגן הנשיא לאסטרטגיה בחברה עד לשנת 2014 אז פרש מטבע. הוא סיים בתקופה זו קורס מנהלים מתקדם בבית הספר לעסקים של הרווארד.

בימינו משמש בן צבי דירקטור בבנק לאומי החל משנת 2015. הוא חבר בוועדות ביקורת, מאזן, תגמול, אסטרטגיה, ניהול סיכונים וטכנולוגיה.

בן צבי משמש גם כדירקטור בחברות Sol Gel Technologies ו-VBL Therapeutics. בנוסף הוא מייעץ לחברות הזנק.

מתגורר בתל אביב, נשוי ואב לשתי בנות.

קישורים חיצוניים
----------------

* פליקס פריש, "האוצר עושה לצה"ל סיכול ממוקד", באתר ynet, 10 בספטמבר 2003
* פליקס פריש, ‏צריך ללחוץ עלינו, אבל לא ככה, באתר גלובס, 29 ביולי 2004
* תא"ל (ד"ר) שמואל בן צבי מונה לראש אגף תקציבים במשרד הביטחון והיועץ הכספי לרמטכ"ל, באתר משרד הביטחון (דרך ארכיון האינטרנט), 28 בנובמבר 2000

הערות שוליים
------------



| יועצים כספיים לרמטכ"ל (יועכ"ל)  |
| --- |
| 

|  |
| --- |
| כתריאל שלמון • צבי שריב • איסר פן • יהודה אריה רוזן • משה קשתי • ראובן כרי • יהודה ניצן • יעקב חפץ • נחמיה קין • יצחק אלרון • יוחנן גור • צבי שור • ראובן הרשקו • מיכאל נבון • מוטי בסר • שמואל בן צבי • משה ליפל • מהרן פרוזנפר • ראם עמינח • ששון חדד • אריאלה לזרוביץ' • גיל פנחס |

 |
**תומאס היילמן** (באנגלית: **Thomas Heilman**; נולד ב-7 בפברואר 2007) הוא שחיין אמריקאי, זוכה מדליית זהב באליפות העולם (פוקואוקה 2023) במשחה שליחים 4x100 מטר מעורב ומקום רביעי באליפות העולם (פוקואוקה 2023) במשחה ל-200 מטר פרפר.

ביוגרפיה
--------

היילמן נולד וגדל בווירג'יניה.

### 2023

#### סגן אלוף ארצות הברית

באליפות ארצות הברית שנערכה באינדיאנפוליס, אינדיאנה בסוף יוני 2023 הוא זכה בשתי מדליות כסף, במשחה ל-100 מטר פרפר בשיא לאומי חדש לגיל 16 של 51.19 שניות, אחרי דייר רוז (50.74 שניות) ולפני שיין קאסאס (51.42 שניות) ובמשחה ל-200 מטר פרפרפ בתוצאה של 1:54.54 דקות, אחרי קרסון פוסטר (1:54.32 דקות) ולפני זאק הרטינג (1:55.12 דקות) ונכלל במשלחת האמריקאית לאליפות העולם.

#### מקום רביעי באליפות העולם

חודש לאחר מכן, באליפות העולם שנערכה בפוקואוקה, יפן ביולי אותה שנה הוא זכה במדליית זהב במשחה שליחים 4x100 מטר מעורב לאחר ששחה בשלב המוקדמות את סגנון הפרפר ב"זינוק שליחים" בתוצאה של 51.61 שניות וסיים במקום רביעי במשחה ל-200 מטר פרפר בשיא לאומי חדש לגיל 16 של 1:53.82 דקות. נוסף לכך, הוא סיים במקום 16 ביחד עם ג'ייקוב פיטרס מהממלכה המאוחדת במשחה ל-100 מטר פרפר בתוצאה של 51.77 שניות. השניים התמודדו בינהם במשחה "swim off", על מנת להכריע מי יעלה לשלב הבא. היילמן הפסיד לאחר ששחה 51.66 שניות לעומת 51.39 שניות של פיטרס.

שיאים אישיים
------------

### בריכה אולימפית

* 100 מטר חופשי: 49.06 שניות (2022)
* 100 מטר פרפר: 51.19 שניות (2023), **שיא ארצות הברית לגיל 16**
* 200 מטר פרפר: 1:53.82 דקות (2023), **שיא ארצות הברית לגיל 16**

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* תומאס היילמן, באתר Swimrankings
הרמוני מחוברת לקולומבוס וקיבו
פנים המודול
חברי המשלחת ה-27 לתחנת החלל הבינלאומית בתוך בתי המגורים האמריקאים
**הרמוני** (באנגלית: **Harmony**; ידועה גם בשם **נוד 2**, באנגלית: Node 2) היא מודול על גבי תחנת החלל הבינלאומית. הרמוני הועלתה בהצלחה אל תחנת החלל במשימה STS-120 ב-23 באוקטובר 2007 על ידי מעבורת החלל דיסקברי. בתחילה חוברה היחידה ליוניטי ולאחר מכן הועברה למיקומה הסופי בקדמת המעבדה האמריקאית דסטיני 
ב-14 בנובמבר 2007.

בעת חיבור הרמוני לתחנת החלל עלה שטח המחיה של התחנה מ-420 מטרים מעוקבים של שטח ל-500.2, גידול של כעשרים אחוזים בשטח המחיה.

מקור השם
--------

השם המקורי של היחידה היה "נוד 2". במרץ 2007 הסתיימה תחרות בין יותר מ-2200 תלמידים מ-32 מדינות בגילאים של גן עד תיכון על בחירת השם. התחרות נקראה "אתגר נוד 2", והיא דרשה מהמשתתפים ללמוד על התחנה, לבנות מודל שלה ולכתוב חיבור שמסביר מדוע השם שלהם הוא זה שמתאים ל"הרמוני".

מפרט
----

הרמוני שוקל 14,288 קילוגרם והוא המחבר השני בין שלושה אל החלק הראשי של התחנה. התכנון של הרמוני הוא במידה רבה על בסיס המודל הלוגיסטי הרב תכליתי, תא מדוחס שמביא ציוד ואספקה לתחנה במשימות של המעבורות והוא ניתן להחזרה לכדור הארץ. נוסף על כך הוא תוכנן על בסיס קולומבוס, רכיב שנבנה על ידי סוכנות החלל האירופית.  

הרמוני מנוהלת על ידי מרכז טיסות החלל מרשל בהאנטסוויל, אלבמה. הוספת המודול אפשרה את הרחבת התחנה מנפח השווה לבית בן שלושה חדרים לנפח השווה לחמישה חדרים, עם חיבור המודול היפני קיבו והמודול האירופי קולומבוס. היד הרובוטית של התחנה קנדארם2 ניתנת להפעלה מרכיב זה בשל הימצאות חיבור חשמל מתאים מחוץ להרמוני. אחרי ביטול מודול המחיה, נבחרה הרמוני לשמש כאזור השינה של הצוות האמריקאי. שני חדרי השינה הראשונים הובאו במשימת STS-126 ושניים נוספים ב-STS-128.

##### מידות

* אורך: 7.2 מטר
* היקף: 4.4 מטר

הסכם בנייה
----------

במסגרת הסכם בין נאס"א לסוכנות החלל האירופית יחידת "הרמוני" נבנתה על ידי חברת טאלאס אליניה ספייס, שבסיסה ברומא. היחידה הגיעה למרכז החלל קנדי שבפלורידה ב-1 ביוני 2003 לאחר שהועברה מאיטליה בעזרת איירבוס בלוגה. "הרמוני" במקור הועברה מידי סוכנות החלל האיטלקית לידי סוכנות החלל האירופית ולאחר מכן לנאס"א במכון לעיבוד חלקי תחנת החלל. העברה זאת סיימה הסכם גדול בין נאס"א לסוכנות החלל האירופית שנחתם בטורינו ב-8 באוקטובר 1997. האסטרונאוט האיטלקי פאולו אנג'לו נספולי ליווה את הרמוני לתחנת החלל על גבי משימה STS-120.

שיגור לחלל
----------

הרמוני שוגרה בהצלחה אל תחנת החלל במשימה STS-120 ב-23 באוקטובר 2007 על ידי מעבורת החלל דיסקברי, בתור רכיב עיקרי של התחנה ושמו ISS-10A.   

ב-26 באוקטובר, הקנדארם2 הוציא את הרמוני מתוך תא המטען של המעבורת וחיבר אותה באופן זמני לחיבור הצד של יוניטי, למחרת ב-27 באוקטובר נכנס הצוות לתוך המודול. לאחר שהמעבורת עזבה את הרמוני, היא הועברה לקדמת דסטיני, כאשר זה הוא מיקומה הנוכחי והסופי. חיבור זה דרש מצוות התחנה לבצע שלוש פעילויות חוץ ריכביות על מנת לסיים את החיבור.

ראו גם
------

* תחנת חלל
* נאס"א
* תחנת החלל הבינלאומית

קישורים חיצוניים
----------------

ויקישיתוף מדיה וקבצים בנושא **הרמוני** בוויקישיתוף
* על הרמוני באתר סוכנות החלל האירופית
* על משימה STS-120 באתר נאס"א
* על הרמוני באתר נאס"א
* על הרמוני באתר טאלאס אליניה ספייס
כביש טבעת (כחול) המרכז כבישים מהירים מחוץ לעיר ובתוכה (צהוב) - ברלין
מספר כבישי טבעת זה בתוך זה במדריד
**כביש טבעת** (באנגלית: **Ring road**, **Belt** או **Orbital motorway**) הוא כביש היקפי, פעמים רבות בעל מאפיינים של כביש מהיר, המקיף עיר או אזור עירוני בנוי. 

כביש טבעת עשוי לעבור מחוץ לעיר או בתוכה, ולהקיף את כולה או את חלקה. פעמים רבות מקיף כביש הטבעת רק את מרכזה של העיר. בערים רבות בעולם כבישי הטבעת אינם יוצרים טבעת היקפית מלאה בשל מגבלות טופוגרפיות או תקציביות. 

מטרת הקמתו של כביש טבעת היא למנוע מכלי רכב הנדרשים לחצות את העיר, מלעבור דרכה. עוד מחבר כביש הטבעת את כל הדרכים המובילות אל העיר אלה עם אלה, ועם הדרכים המובילות ממנו אל מרכזה. בדרך זו הוא מאפשר להגיע ביתר קלות לחלק מוגדר בעיר. כבישי טבעת תורמים להפחתת עומסי התחבורה בעיר, וכפועל יוצא מכך להפחתה בזיהום האוויר והרעש, ולשיפור איכות החיים בעיר.

לעיתים כביש טבעת הוא צירוף של מספר כבישים בעלי איכויות שונות, אשר יוצרים יחדיו תוואי היקפי סביב העיר. במקרה כזה אין הכרח שכל קטעי הכביש ישאו את אותו שם או סימון. לעיתים נסלל כביש טבעת לפי תוכנית מושכלת ובמטרה לשמש עורק היקפי סביב העיר. דוגמאות לכך ניתן לראות בכבישים ההיקפיים של פריז, רומא או ברלין. 

בערים רבות קיימים מספר כבישי טבעת המקיפים את העיר במרחקים שונים ממרכזה. התופעה נגרמת בשל חיבור עורקי תנועה הנמצאים במרחקים שונים ממרכז העיר למספר כבישי טבעת; או בשל התפשטות האזור העירוני הבנוי וסלילת כבישי טבעת חדשים בהתאם לכך.

כבישי טבעת ידועים
-----------------

* בולוואר פריפריק וכביש A86 - פריז
* GRA - רומא
* МКАД - מוסקבה
* M25 - לונדון
* O-20 - אנקרה
* O-1 - איסטנבול
* M-0 - בודפשט
* A10 - ברלין
* A10 - אמסטרדם
* M30, ‏ M40, ‏ M50 - מדריד
* R0 - בריסל
* I-495 - וושינגטון
* כביש הטבעת המזרחי - ירושלים

קישורים חיצוניים
----------------

ויקישיתוף מדיה וקבצים בנושא **כביש טבעת** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283276105171
* GND: 4178203-3
* LCCN: sh85013088

 |
שגיאות פרמטריות בתבנית:מקורות   
פרמטרי חובה [ נושא ] חסרים 



|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**עדית צבי** (נולדה ב-1 במאי 1945) היא פסנתרנית, מנהלת אומנותית, מוזיקאית ומנהלת התחרות הבינלאומית לפסנתר ע"ש ארתור רובינשטיין. בעלת תואר שני מהאקדמיה למוזיקה ע"ש רובין בתל אביב ובית ספר מאנס למוזיקה.

ביוגרפיה
--------

פרק זה לוקה בחסר. אנא תרמו לוויקיפדיה והשלימו אותו. חסר תוכן מהותי: נולדה ב-1945, התחילה לעבוד ב-"קול המוסיקה" ב-1975 - מה קרה בין לבין?!.
### קריירה

במשך שנים עסקה בקידום ופיתוח המוזיקה בישראל בכלל והמוזיקה הקאמרית בפרט.

עדית צבי הייתה עיתונאית ועורכת תוכניות ומפיקה בכירה ב-"קול המוסיקה" במשך 35 שנים, בשנים 1975–2010. היא שמשה כיועצת מוזיקלית למנהל פסטיבל ישראל בשנים 1991–1992, במהלכם ארגנה וניהלה את "פיקניק מוצרט" - חגיגות יום הולדתו ה-200 של מוצרט בעין כרם.

ב-1985 הקימה את פסטיבל "קול המוסיקה הקאמרית בגליל העליון", וכיהנה כמנהלת אמנותית ומפיקה של הפסטיבל במשך עשר שנים רצופות.

בשנים 1995–2000 שימשה גם בתפקיד מנכ"ל התזמורת הקאמרית הישראלית.

בשנת 2003 מונתה לתפקיד מנהלת התחרות הבינלאומית לפסנתר ע"ש ארתור רובינשטיין.

הקימה שלישיית פסנתר עם חברי התזמורת הפילהרמונית ובהרכב זה הופיעה במשך למעלה מעשרים שנה. כמו כן הדריכה אנסמבלים קאמריים ופסנתרנים.

כפסנתרנית הופיעה ברסיטלים, ניגנה עם תזמורות בארץ, באירופה ובארצות הברית, הקליטה לתחנות שידור בארץ, ל-BBC לונדון ולתחנות הרדיו של שטוטגרט, זארבריקן וברלין, הופיעה בסיורי קונצרטים בישראל, קנדה, אלסקה, ארצות הברית ואירופה כסולנית, בקונצרטים קאמריים וכמלווה של זמרים.

במשך מספר עונות יזמה וניהלה הפקות מיוחדות, בהן שידור רדיופוני חגיגי של תחרות רובינשטיין וחגיגת שבוע הוברמן, בשיתוף עם התזמורת הפילהרמונית הישראלית.

זכתה בפרסים, בהם פרס מיוחד למצוינות שהוענק לה על ידי קרן התרבות אמריקה-ישראל על הקמת "קול המוסיקה הקאמרית בגליל העליון" בכפר בלום ועל הצלחת האירוע, ובפרס מנהל הרדיו על הפקת השידורים של שבוע הוברמן ותחרות רובינשטיין.

קישורים חיצוניים
----------------

ויקישיתוף מדיה וקבצים בנושא **עדית צבי** בוויקישיתוף
* עדית צבי בתכנית אינטרמצו עם אריק, באתר יוטיוב
* מאחורי הקלעים במוזיקה - 21.05.23, באתר כאן – תאגיד השידור הישראלי, 28 במאי 2023
* יובל קרן, אספת הפדרציה העולמית לתחרויות בינלאומיות, באתר אינדקס מדיה

הערות שוליים
------------

1. ↑  יעקב ביסטריצקי פורש מניהול התחרות ע"ש רובינשטיין; עדית צבי תמלא את מקומו, באתר הארץ, 1 באפריל 2003

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012093071505171

 |
פירוש נוסף ערך זה עוסק באסטרונום ומתמטיקאי גרמני. אם התכוונתם לכדורגלן ישראלי, ראו רפי לוי, אם התכוונתם לסופר יהודי-תוניסאי, ראו רפאל לוי (סופר).

**רפאל לוי (הלוי) סגל מהנובר** (בגרמנית: **Rafael Levi**;‏ ה'תמ"ה, 1685 – ב' בסיון ה'תקל"ט, 17 במאי 1779) היה מתמטיקאי ואסטרונום יהודי-גרמני, מחבר "תכונת השמים".

קורות חיים
----------

רפאל לוי נולד בוייקרסהיים (אנ'). התייתם בגיל צעיר מאביו, יעקב יוסף לוי. למד בישיבת פרנקפורט על נהר מיין, ואחר כך למד בכוחות עצמו מדעים ושפות. עבד כמנהל חשבונות אצל יהודי החצר וולף אופנהיימר (אנ') בהנובר. אחר כך משך את תשומת לבו של לייבניץ, שהיה איש החצר בהנובר, והפך לתלמידו ובן-חסותו והיה דר בביתו במשך שלש שנים. בהמשך היה מורה לפילוסופיה, למתמטיקה ולאסטרונומיה.

ספרו "תכונת השמים" (אמסטרדם תקט"ז; נדפס מחדש כמה פעמים במאה העשרים) עוסק באסטרונומיה, ובו ביאור להלכות קידוש החודש של הרמב"ם; כן פרסם לוחות אסטרונומיים שונים ומאמרים גרמניים במתמטיקה. בחיבור שנשמר בכתב יד הוא עוסק בחישוב הקץ וקובע את זמני הגאולה ותחיית המתים.

כאחד מן המשכילים המוקדמים ראה חשיבות דתית בחשיפת היהודים לחידושי המדע המודרני ובהפחתת הבערות אצלם. הוא עמד בקשר עם אנשי תנועת ההשכלה המאורגנת: התכתב ונפגש עם משה מנדלסון, והיה מורהו של יצחק אייכל.

קישורים חיצוניים
----------------

ויקישיתוף מדיה וקבצים בנושא **רפאל לוי** בוויקישיתוף
* כתבי רפאל לוי בפרויקט בן-יהודה
* רפאל לוי, **תכונת השמים**, אמסטרדם תקט"ז (1756), במאגר הספרים הסרוקים של הספרייה הלאומית
* ספריו תכונת השמים (אמסטרדם תקט"ז), לוחות העיבור חלק א' (ליידן תקט"ז), לוחות העיבור חלק ב' (הנובר תקי"ז) באתר HebrewBooks
* רפאל לוי, במהדורת 1901–1906 של האנציקלופדיה היהודית (באנגלית)
* רפאל לוי מהנובר, במהדורת 1901–1906 של האנציקלופדיה היהודית (באנגלית) (ערך כפול)
* ערן רביב, ספר "לוחות העיבור" לר' רפאל הלוי מהנובר: שני טפסים שונים. גיליונות ספרני היהדות כז (תשע"ד 2014)
* רפאל לוי מהנובר, דף שער בספרייה הלאומית

הערות שוליים
------------

1. ↑  משה מנדלסון, **פני תבל**, אמסטרדם, תרל"ב, באתר היברובוקס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307915805171
* GND: 141485884
* ISNI: 0000 0000 8000 3631
* LCCN: nb2007020821
* NKC: zmp20211109633
* VIAF: 65998940
* WorldCat: lccn-nr98010175

 |
**ג'יימס סמית'סון** (באנגלית: **James Smithson**) היה כימאי ומינרלוג אנגלי הידוע בשל ייסודו את מכון סמית'סוניאן בווושינגטון די. סי.. במהלך המאה ה-18 הוציא לאור מספר מאמרים מדעיים למען החברה המלכותית. כמו כן סייע בפיתוח הקלמין הקרוי על שמו – סמיתסוניט.

סמית'סון נולד ב-1765 - במסגרת ילד מחוץ לנישואים - ליו פרסי, לימים דוכס נורת'מברלנד הראשון.
מעט יודע על חייו האישיים של סמית'סון שכן חלק ניכר מכתביו, עבודותיו והתכתבויותיו אבדו בשריפה שכילתה חלק מבניין הסמית'סוניאן ב-1865. 213 כרכים בלבד מספרייתו האישית ומכתביו האישיים שרדו.

את לימודיו החל במכללת פמברוק של אוניברסיטת קיימברידג' ב-1782, וב-1786 קיבל תואר מוסמך אוניברסיטה – MA. ב-19 באפריל 1787 בגיל 22, נבחר לחבר בחברה המלכותית.

קריירה מדעית
------------

סמית'סון הקדיש את חייו למען חקר מדעי הטבע, וביקר בפירנצה, פריז, סקסוניה והרי האלפים בשווייץ כדי למצוא קריסטלים ומינרלים, ולבצע בהם ניסויים שונים בשביל לגלות ולסווג סוגי יסודות כימיים למיניהם. ב-1802 הוכיח סמית'סון שמינרל הסמיתסוניט הוא בעצם קרבונט של יסוד האבץ ולא תחמוצת, זאת בניגוד לדעה שרווחה אז. כאות הוקרה על ממצאו, נקרא המינרל (ZnCO3) על שמו על ב-1832, ידי מדען צרפתי.

סמית'סון פרסם 27 מאמרים על כימיה, גאולוגיה ומינרלוגיה בכתבי עת מדעיים.

מותו
----

סמית'סון מת בג'נובה, איטליה ב-27 ביוני 1829 ונקבר בבית קברות פרוטסטנטי בסמפיירדרנה. בצוואתו כתב שאת הונו יוריש לאחיינו – הנרי ג'יימס דיקנסון (שאת שם משפחתו שינה להונגרפירד כתנאי לקבלת הירושה). בצוואה כתב שהנרי ג'יימס או ילדיו הם אלה שיירשו את הונו, והתנה שאם לא יחיה עד מותו של סמית'סון או שלהנרי לא יהיו ילדים שיירשו, כספיו ייתרמו למען ייסוד מוסד חינוכי בארצות הברית אשר ייקרא על שמו – מכון סמית'סוניאן.
הנרי ג'יימס מת ב-1835, רווק וללא ילדים, ועל כן כל הונו נתרם למוסד אשר ייסד.

ראו גם
------

* אוניברסיטת קיימברידג'

קישורים חיצוניים
----------------

ויקישיתוף מדיה וקבצים בנושא **ג'יימס סמית'סון** בוויקישיתוף
* ג'יימס סמית'סון, באתר אנציקלופדיה בריטניקה (באנגלית)
* ג'יימס סמית'סון, באתר "Find a Grave" (באנגלית)

הערות שוליים
------------

1. ↑  seanm, Fire in the Smithsonian Institution Building, January 24, 1865, Smithsonian Institution Archives, ‏2012-09-20

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277126905171
* BIBSYS: 4092533
* BNE: XX4687017
* BnF: cb10376183c (data)
* CiNii: DA11061200
* GND: 117635197
* ISNI: 0000 0001 2126 3393
* LCCN: n79141345
* NDL: 01220123
* NKC: av20191046030
* NTA: 156827565
* SNAC: w6ns10rw
* SUDOC: 083587853
* ULAN: 500211646
* VIAF: 30318758
* WorldCat: lccn-n79141345

 |
**שילה אדל גרייבך** (באנגלית: **Sheila Adele Greibach**; נולדה ב-6 באוקטובר 1939 בניו יורק, ניו יורק, ארצות הברית) היא מדענית מחשב וחוקרת שמתמקדת בשפות פורמליות, בחישוביות ובאוטומטים, ובפרט בתורת הקומפיילרים. גרייבך היא פרופסור אמריטה למדעי המחשב באוניברסיטת קליפורניה, לוס אנג'לס.

גרייבך ידועה בעיקר בשל המצאת צורה נורמלית חדשה לדקדוקים חסרי הקשר שנקראת על שמה, "הצורה הנורמלית של גרייבך", וכן בשל משפט גרייבך (אנ').

קריירה
------

גרייבך סיימה את התואר הראשון שלה בבלשנות ובמתמטיקה שימושית במכללת רדקליף שבמסצ'וסטס בשנת 1960, ובשנת 1962, את התואר שני שלה, באותה המכללה.

בשנת 1963 קיבלה גרייבך דוקטורט מאוניברסיטת הרווארד, בהנחיית אנטוני אוטינגר, כאשר כותרת התזה שלה הייתה "Inverses of Phrase Structure Generators".

גרייבך עבדה באוניברסיטת הרווארד עד שנת 1969, אז עברה לאוניברסיטת קליפורניה בלוס אנג'לס, שם היא מכהנת בתור פרופסור משנת 1970 ועד היום.

גרייבך עומדת מאחורי פרסום מאמרים רבים בתחום השפות הפורמליות וכן בתחום החישוביות.

ראו גם
------

* דקדוק חופשי-הקשר
* המשפט של גרייבך(אנ')

קישורים חיצוניים
----------------

* שילה גרייבך, באתר פרויקט הגנאלוגיה במתמטיקה
* שילה גרייבך, באתר dblp
* שילה גרייבך באתר אוניברסיטת UCLA

הערות שוליים
------------

1. ↑  שילה גרייבך באתר UCLA (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007400440605171
* ACM DL: 81100239351
* CiNii: DA0217092X
* dblp: g/SheilaAGreibach
* GND: 108337642
* ISNI: 0000 0001 1067 9107
* LCCN: no2003121232
* MGP: 25274
* NTA: 12135220X
* SUDOC: 081904061
* VIAF: 64546862
* WorldCat: lccn-no2003121232

 |
**מורטימור** "**מורטי**" **סמית'** (באנגלית: **Morty Smith**) הוא דמות בדיונית מסדרת הטלוויזיה "ריק ומורטי". אשר נוצרה על ידי יוצרי הסדרה ג'סטין רוילנד ודן הרמון.

לעיתים דמויות משנה בסדרה מתייחסים אליו לפעמים כמורטי סמית C-137 (כדור הארץ) בהתייחס לייעוד שניתן לסבו על ידי מועצת הריקס הטרנס-ממדית, ישנו גם ספר בעל שני כרכים אשר עוקב אחר ריק ומורטי ממד C-132 בעוד שרוב החלקים האחרים עוקבים אחר C-137, משחק הווידאו עוקב אחר ריק ומורטי של מימד C-123,

תיאור
-----

מורטי הוא ילד חרדתי בן 14 (המבוסס על מרטי מק'פליי מהסרט בחזרה לעתיד) דמותו של מורטי ידועה בעיקר בזכות אישיותו החרדה, טובת הלב והערכתו העצמית הנמוכה. מורטי הוא נכדו של ריק סנצ'ז והוא יוצא איתו לטיולים ברחבי החלל החיצון וביקומים שונים. הוא וריק הם הדמויות הראשיות של הסדרה.

ביוגרפיה
--------

מורטי הוא ילד בן 14, לומד בתיכון "הארי הרפסון" יחד עם אחותו הגדולה סאמר סמית'. לרוב הוא נחשב כאידיוט גמור, מורטי סובל מחרדות ונלחץ בקלות בגלל הרפתקאותיו

בפרק השמיני בעונה החמישית, מתגלה שממשפחת סמית' המוצגת לנו בסדרה היא אינה המשפחה המקורית של ריק ולמעשה, משפחתו המקורית של ריק לא קיימת בעקבות מותן של דיאן (אשתו של ריק) ובת' על ידי פצצה גלקטית שנשלחה כנקמה על החלטתו של ריק לפרוש מהמדע לטובת טיפוח משפחתו, ובעקבות מותה המוקדם של בת' - לריק המקורי מעולם לא היה מורטי "מקורי". למעשה, ריק הגיע למשפחה המוצגת בסדרה לאחר שסיים את עבודתו בהקמת מצודת הריקים בעקבות ייאוש ויגעון. לאחר שהתייאש, החליט ריק להתרסק במחסן של בת' רנדומלית שננטשה על ידי ריק אחר 20 שנים קודם לכן והוא מחליט "לאמץ" אותה ואת משפחתה כאילו הוא הריק שלהם ומכאן למעשה התחילה הסדרה.

יצירת הדמות
-----------

נוצרה על ידי יוצרי הסדרה ג'סטין רוילנד ודן הרמון שנפגשו בערוץ 101 בטלוויזיה האמריקאית בשנת 2006, הוא נוצר כפרודיה למרטי מקפליי מטרילוגיית סרטי "בחזרה לעתיד". הרעיון לריק ומורטי, בדמותם של דוק ומרטי, הוצע לרצועת השידור של "Adult Swim" ואז פותחו גם הדמויות כסב ונכדו.

קבלה
----

המבקרים של הסדרה והצופים קיבלו את מורטי בחיוביות והערצה, VerbStomp תיאר את מורטי כתוצר של הזנחה הורית,לא אינטליגנטי, מפחיד [...] ומצוקה, ככל הנראה בגלל חוויותיו הטראומטיות בזמן שהסתובב בעולמות חדשים עם ריק.

קישורים חיצוניים
----------------

ויקישיתוף מדיה וקבצים בנושא **מורטי סמית'** בוויקישיתוף

| ריק ומורטי |
| --- |
| יוצרים | ג'סטין רוילנד • דן הרמון |
| דמויות | ריק סנצ'ז • מורטי סמית' • דמויות |
**רלי הרשקוביץ**, היא רופאה ישראלית, פרופסורית במיילדות וגינקולוגיה במרכז הרפואי סורוקה. מנהלת יחידת אולטרה סאונד נשים (1999–2021), מנהלת מחלקת נשים ויולדות א' ויושבת ראש החטיבה למיילדות וגינקולוגיה בבית החולים. סגן דקאן ומנהלת בית הספר לרפואה בפקולטה למדעי הבריאות באוניברסיטת בן-גוריון בנגב (2019–2021).

ביוגרפיה
--------

הרשקוביץ נולדה ביאסי שברומניה בת למשפחת הרשקו. בגיל 9 חודשים עלתה עם משפחתה לישראל. היא גדלה בבאר שבע, למדה בבית ספר יסודי יצחק בן צבי ובתיכון מקיף ד'. היא סיימה תואר ראשון במדעי החיים, באוניברסיטת בן-גוריון בשנת 1987. לאחר מכן, החלה ללמוד רפואה בפקולטה למדעי הבריאות, באוניברסיטת בן-גוריון אותם סיימה בשנת 1993. את ההתמחות בגינקולוגיה סיימה בסורוקה בשנת 1999. עם סיום ההתמחות החלה לנהל את מכון אולטרה סאונד נשים במשך כשני עשורים. בשנת 2010 הקימה את מחלקת יולדות ד' אותה ניהלה במשך כשנה.

ארגנה שני כנסים בינלאומיים בישראל כיו"ר החברה הישראלית לאולטרה סאונד במיילדות וגינקולוגיה.

משנת 2018 סגן דיקאן ומנהלת בית הספר לרפואה באוניברסיטת בן-גוריון ומשנת 2019 פרופ' מן המניין בפקולטה למדעי הבריאות אוניברסיטת בן-גוריון. משנת 2019 היא יו"ר החטיבה למיילדות וגינקולוגיה ומשנת 2020 היא מנהלת מחלקת נשים ויולדות א' במרכז הרפואי סורוקה.

בחודש מאי 2023 נבחרה לדיקנית של הפקולטה למדעי הבריאות באוניברסיטת בן-גוריון.

תפקידים ציבוריים
----------------

* יו"ר ועדת הלסינקי, המרכז הרפואי סורוקה (2015–2019)
* יו"ר החברה הישראלית של האולטרה סאונד במיילדות וגינקולוגיה (2013–2017)
* יו"ר האיגוד הדרומי למיילדות וגינקולוגיה (2011–2014)

פרסומים ומאמרים
---------------

הרשקוביץ פרסמה מעל 130 מאמרים בעיתונים מדעיים.

חיים איישיים
------------

רלי הרשקוביץ נשואה לפרופ' אלי הרשקוביץ, רופא ילדים ומנהל מחלקת ילדים ד' במרכז הרפואי סורוקה, הם הורים לשני ילדים ומתגוררים בעומר.

קישורים חיצוניים
----------------

* רלי הרשקוביץ, באתר המרכז הרפואי סורוקה
* ענת ניסני, פרופ' רלי הרשקוביץ – להיות רופאה זה לא מקצוע, זו דרך חיים, באתר כאן דרום, 29 במרץ 2021
* קובי טיריפינטו, רפואת אם עובר, באתר הארץ, 7 במרץ 2021
* פרופ' בנעלי בית - טיפסה לפסגה, באתר אוניברסיטת בן-גוריון בנגב, יולי 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010648301305171
* ORCID: 0000-0001-9923-3813
* WorldCat: np-hershkovitz,%20reli

 |
**קרן גולדמן זקס** (באנגלית: **Goldman Sachs Foundation**) היא קרן ללא מטרות רווח הרשומה בניו יורק ומהווה חברת בת של חברת השירותים הפיננסיים גולדמן זקס. מטרת הקרן היא קידום רווחת האנושות בעולם, בעיקר בתחומי הבריאות והחינוך. בשנים האחרונות מיזמי הפילנתרופיה העיקריים שלה הם פרויקט "10,000 נשים" ופרויקט "10,000 עסקים קטנים".

הקרן היא אחת הקרנות התאגידיות הגדולות בעולם עם נכסים בשווי מאות מיליוני דולרים.

היסטוריה
--------

הקרן נוסדה ב-1999, אותה השנה בה חברת גולדמן זקס הפכה לחברה ציבורית, עם בסיס נכסים ראשוני של 200 מיליון דולר.

הקרן הפכה לפעילה במיוחד לאחר המשבר הכלכלי העולמי ב-2008. בין השנים 2008 ו-2013 היא תרמה כ-1.6 מיליארד דולר.

הנשיאה הראשונה שלה, עד ינואר 2010, הייתה סטפני בל-רוז, שהגיעה מקרן אנדרו ו. מלון. ב-2010 היא הוחלפה על ידי דינה פאוול, שנשארה בתפקיד עד ינואר 2017, ולאחר מכן הפכה לסגנית יועץ הביטחון הלאומי של ארצות הברית. מאז נושא בתפקיד יושב הראש ג'ון רוג'רס, יחד איתו מכהנת כנשיאת הקרן אסאהי פומפיי.

יוזמות הקרן
-----------

חלק מיוזמות הקרן כוללות תמיכה ופיתוח יזמים ברחבי העולם, ביניהם מיזמי "10,000 נשים" ו-"10,000 עסקים קטנים".

* **10,000 נשים** מספקת השכלה עסקית, גישה להון ומנטורינג לנשים יזמיות במדינות מתפתחות. תחת פאוול, גולדמן זקס שיתפה פעולה עם המימון הבינלאומי וחברת השקעות פרטיות מעבר לים כדי לגייס 600 מיליון דולר, על מנת לספק גישה להון עבור יותר מ-100,000 נשים ברחבי העולם.
* **10,000 עסקים קטנים**, בשיתוף עם לויד בלנקפיין, וורן באפט, מייקל בלומברג ומייקל פורטר מהרווארד ביזנס סקול, תומכים בצמיחה והתרחבות של עסקים קטנים בארצות הברית ובבריטניה.

ב-2001 הקימה הקרן את קבוצת ההשקעות העירוניות. קבוצה זו משקיעה בפרויקטים המקדמים פיתוח והתחדשות כלכלית בקהילות עירוניות מוחלשות.

בספטמבר 2006, הפרלמנט של בנגלדש אשרר את הצ'רטר של האוניברסיטה האסיאתית לנשים. הצ'רטר העניק לאוניברסיטה אוטונומיה מוסדית, חופש אקדמי, ושילב אותה בעיקרון אי-האפליה. ב-2005 ו-2006, קרן גולדמן זקס וקרן ביל ומלינדה גייטס סיפקו מימון התחלתי שאיפשר לאוניברסיטה להתפתח ולגדול.

ב-2006, התקיימה פסגת הרווארד למנהיגים צעירים בסין, בתמיכת קרן גולדמן זקס וחברת התעופה אמריקן איירליינס. בפסגה גייסה הקרן 37 סטודנטים מהרווארד ליצור וללמד תוכנית לימודים בבתי ספר בשנחאי. התוכנית זכתה לסיקור תקשורתי נרחב ברחבי סין.

גולדמן זקס זכתה לסיקור תקשורתי חיובי על ניהול עסקים ויישום מדיניות פנימית במאמציה למנוע שינוי אקלים גלובלי. על פי אתר החברה, קרן גולדמן זקס תרמה 114 מיליון דולר במענקים מאז 1999, עם המטרה לקדם השכלה לבני נוער ברחבי העולם.

הערות שוליים
------------

1. ↑  Mission Possible: The Goldman Sachs Foundation and Tri-C's impact on Daisy Pops in Kent, wkyc.com, ‏9:31 AM EDT October 22, 2023 (באנגלית אמריקאית)
2. ↑  Frank Holland, Goldman Sachs invests $2 billion in Black women-owned businesses — the first chapter of a bigger plan, CNBC, ‏2023-04-04 (באנגלית)
3. ↑  N12 - מנהלת גולדמן-זקס תחליף את היילי?, באתר N12, ‏2018-10-10
4. ↑  "העצמת נשים כמנוע לצמיחה כלכלית". *TheMarker*. נבדק ב-2023-10-27.
5. ↑  "גולדמן סאקס ווורן באפט יקימו קרן בסך 500 מיליון דולר שתעזור לעסקים קטנים". *TheMarker*. נבדק ב-2023-10-27.
6. ↑  Goldman Sachs | Commemorates 150 Year History - Urban Investment Group Is Formed to Lead the Firm's Impact Investing Efforts, Goldman Sachs (באנגלית אמריקאית)
7. ↑  Newsweek Staff, Goldman Sachs and Wall Street Go Green, Newsweek, ‏2007-03-11 (באנגלית)
**שונא מתנות יחיה** הוא ביטוי מקראי לפיו למי שמתרחק מקבלת מתנות תהיה תוספת חיים.

מקור הביטוי והיחס אליו
----------------------

מקורו של הביטוי בפסוק בספר משלי, פרק ט"ו, פסוק כ"ז המבטא הנגדה בין מי שיש לו תאוות בצע לבין מי ששונא מתנות: "עֹכֵר בֵּיתוֹ בּוֹצֵעַ בָּצַע וְשׂוֹנֵא מַתָּנֹת יִחְיֶה".

הביטוי הובא ברמב"ם כדרגת צדיקים גדולים: "הצדיקים הגמורים ואנשי מעשה לא יקבלו מתנה מאדם, אלא בוטחים בה' ברוך שמו לא בנדיבים, והרי נאמר ושונא מתנות יחיה:"

כעין זאת הובא הביטוי בשולחן ערוך כמידת חסידות: "מדת חסידות שלא לקבל מתנה, אלא לבטוח בהשם שיתן לו די מחסורו, שנאמר: ושונא מתנות יחיה."

כך מובא, למשל, בתלמוד על רבי זירא, שנהג לסרב לקבל מתנות בטענה שזו סגולה להאריך ימים שהרי שונא מתנות יחיה, אבל כאשר קראו לו לבית ריש גלותא היה מסכים לבוא, והסביר שבני ביתו של ריש גלותא מתכבדים בכך שהוא מגיע לביתם, וכבוד זה נחשב כתשלום.

המעשה של "ארעא קמייתא"
----------------------

מסופר על האמורא, רבי אבא, שהקדים את רב גידל בקניית קרקע שרב גידל כבר התעסק בקנייתה. המקרה הגיע לידיעתו של רבי יצחק נפחא, והוא שאל את רבי אבא: אם עני מהפך בחררה (עוגת קמח צלויה על גחלים), ובא אחר ולוקחה ממנו, מה הדין? רבי אבא ענה: הוא נקרא רשע. רבי אבא הסביר לרבי יצחק שהוא לא ידע שרב גידל כבר התחיל להתעסק בקניית קרקע זו, ועכשיו שהוא יודע את הרקע הוא מסכים לתת לו אותה במתנה אך לא למכרה לו, משום שמכירת הקרקע הראשונה ("ארעא קמייתא") נחשבת לסימן רע. רב גידל סירב לקבלה במתנה, על פי הפסוק במשלי "שונא מתנות יחיה". מאחר ששניהם סירבו להשתמש בקרקע, היא נשארה הפקר, והייתה מכונה "ארעא דרבנן" (הקרקע של הרבנים).

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שונא מתנות יחיה** |

* שונא מתנות יחיה, שיעור באתר "עולמות"
* הרב לוי גרוסברד, ****אורחות מתנה****, קריית ספר תשס"ג, פרק יד, עמ' שצא, באתר אוצר החכמה (צפייה מוגבלת למנויים)

הערות שוליים
------------

1. ↑  משנה תורה לרמב"ם, ספר קנין, הלכות זכייה ומתנה, פרק י"ב, הלכה י"ז.
2. ↑  שולחן ערוך, חושן משפט, סימן רמ"ט, סעיף ה'.
3. ↑  תלמוד בבלי, מסכת מגילה, דף כ"ח, עמוד א'.
4. ↑  תלמוד בבלי, מסכת קידושין, דף נ"ט, עמוד א'
הגנרל **סידקי סובחי** (בערבית: **صدقي صبحي**, בתעתיק מדויק: **צדקי צבחי**; נולד ב-12 בדצמבר 1955) הוא גנרל ופוליטיקאי מצרי שכיהן בתפקיד שר ההגנה של מצרים ויושב ראש המועצה העליונה של הכוחות המזוינים מאז מרץ 2014 עד 14 ביוני 2018. לפני כן כיהן כראש המטה הכללי של צבא מצרים תחת שר ההגנה לשעבר ונשיא מצרים כיום עבד אל-פתאח א-סיסי.

ביוגרפיה
--------

גנרל סידקי סובחי נולד במצרים ב-12 בדצמבר 1955.

### קריירה צבאית

סובחי החל לשרת בצבא מצרים בשנת 1977. במהלך שנותיו בצבא שירת כמג"ד, מח"ט ומפקד אוגדה בחיל רגלים ממוכן.
בהמשך כראש אגף מבצעים בארמייה השלישית המצרית ולאחר מכן כמפקד הארמייה השלישית. ב-2012 מונה לראש המטה הכללי של הצבא ולסגן יו"ר המועצה העליונה של הכוחות המזוינים, וב-2014 מונה ליו"ר המועצה העליונה של הכוחות המזוינים.

ב-12 באוגוסט 2012 הדיח נשיא מצרים מוחמד מורסי את מוחמד חוסיין טנטאווי מתפקיד ראש המועצה ושר ההגנה, ומינה את עבד אל-פתאח א-סיסי במקומו, ובמקביל מינה את סידקי סובחי לרמטכ"ל צבא מצרים.

ב-3 ביולי 2013 היה סובחי שותף להדחתו של הנשיא הנבחר, מוחמד מורסי. ההדחה באה בעקבות הפגנות אזרחיות המוניות שקראו לצבא להדיח את מורסי. לטענתם של א-סיסי, סובחי ויתר ראשי הצבא, מורסי לא שעה להפצרותיו של הצבא להימנע מפגיעה במוסדות המדינה, ולפיכך נאלץ הצבא להתערב. בעקבות הדחת מורסי היו התנגשויות בין הצבא והמשטרה לבין תומכי מורסי, שגבו מאות הרוגים, ואלה הגיעו לשיא ב-14 באוגוסט 2013, שבו נמנו 638 הרוגים וכ-4,000 פצועים.
ב-26 במרץ 2014 התפטר א-סיסי וסובחי החליפו בתפקידיו כשר ההגנה וכיו"ר המועצה העליונה של הכוחות המזוינים. ב-14 ביוני 2018 פוטר מתפקידו והוחלף על ידי מוחמד אחמד זאקי.

סובחי נשוי ואב לשלוש בנות ובן.

השכלה צבאית
-----------

השכלה צבאית גבוהה שרכש:

* בוגר האקדמיה הצבאית המצרית
* קורס מלחמה, האקדמיה למדעי הצבא על שם נאצר
* M.A במדעי הצבא במכללה המצרית לפיקוד ומטה
* קורס מלחמה, המכללה למלחמה של צבא ארצות הברית

קישורים חיצוניים
----------------

ויקישיתוף מדיה וקבצים בנושא **סידקי סובחי** בוויקישיתוף
* רועי קייס, בחזית המצרית: שר ההגנה והרמטכ"ל החדשים, באתר ynet, 12 באוגוסט 2012
* סידקי סובחי הושבע לשר ההגנה החדש של מצרים, באתר רשת ב', 27 במרץ 2014

הערות שוליים
------------

1. ↑  סידקי סובחי הושבע לשר ההגנה החדש של מצרים, באתר רשת ב', 27 במרץ 2014
2. ↑  כך מודיעים על הפיכה: "הצבא בא לעזרת העם", באתר ynet, יולי 2013
3. ↑  מצרים: אחמד זכי מוחמד מונה לשר הביטחון, מעריב, 14 ביוני 2018.

|  |  |  |
| --- | --- | --- |
| **הקודם**:**עבד אל-פתאח א-סיסי** | **שר ההגנה של מצרים** 26 במרץ 2014 - 14 ביוני 2018 | **הבא**:**מוחמד אחמד זאקי** |
**הוועדה הרביעית של העצרת הכללית של האומות המאוחדות** (הידועה גם כוועדה המיוחדת של האו"ם לפוליטיקה ולדה-קולוניזציה או בקיצור **C4**) היא אחת משש הוועדות העיקריות של העצרת הכללית של האומות המאוחדות. הוועדה עוסקת במגוון נושאים פוליטיים ובהם כוחות שמירת השלום של האומות המאוחדות. עם זאת, עיקר עיסוקה בנושאי הדה-קולוניזציה והמזרח התיכון.

בעת הקמתה, הייתה הוועדה הרביעית אחראית בלעדית לענייני דה-קולוניזציה. אולם לאחר מתן עצמאות לכל טריטוריות הנאמנות של האומות המאוחדות, ובעקבות כך פירוק מערכת הנאמנות, ירד עומס העבודה של הוועדה. כתוצאה מכך, מוזגה הוועדה הרביעית עם הוועדה המדינית המיוחדת (ועדה שביעית לטיפול בסוגיות פוליטיות מסוימות).

הוועדה הרביעית עוסקת בדה-קולוניזציה, השפעות הקרינה האטומית, שאלות הנוגעות למידע, שמירת השלום ואונר"א. הוועדה עוסקת רבות גם בנושאי הסכסוך הישראלי-פלסטיני ובשימוש אנושי בחלל. בנובמבר 2022 המליצה הוועדה לבקש מבית הדין הבין-לאומי בהאג חוות דעת מייעצת על ההשלכות המשפטיות של התמשכות הכיבוש הישראלי בגדה המערבית ובמזרח ירושלים. המלצה זו התקבלה לאחר מכן במליאת העצרת הכללית של האומות המאוחדות.

הוועדה הרביעית מתכנסת מדי שנה מסוף ספטמבר עד אמצע נובמבר, אך גם מתכנסת בקצרה באביב, על מנת לעסוק בשמירת השלום. כל 193 המדינות החברות באומות המאוחדות יכולות להשתתף בפגישות הוועדה.

בניגוד לרוב גופי הארגון האחרים, אין דיון כללי בתחילת עבודת הוועדה. כמו כן, הוועדה מאפשרת לעותרים (כלומר נציגי החברה האזרחית ובעלי עניין אחרים) לבוא ולדון בפניה. לבסוף, הוועדה מאמצת בדרך כלל כמספר החלטות בשנה, בדרך כלל באמצעות הסכמה רחבה.

גופים כפופים ומדווחים
---------------------

הגופים הבאים אמורים לעדכן את הוועדה בפעולותיהם:

* ועדת מידע
* הוועדה לשימושים שלווים בחלל החיצון (COPUOS)
* ועדה מיוחדת לפעולות שמירת שלום (C-34)
* ועדה מיוחדת לדה-קולוניזציה (C-24)
* ועדה מיוחדת להשפעות ישראליות על זכויות האדם של העם הפלסטיני וערבים אחרים בשטחים הכבושים
* אונר"א
* הוועדה המדעית של האו"ם להשפעות קרינה אטומית (UNSCEAR)

ראו גם
------

* הוועדה השנייה של העצרת הכללית של האומות המאוחדות
* הוועדה השלישית של העצרת הכללית של האומות המאוחדות
* הוועדה השישית של העצרת הכללית של האומות המאוחדות

קישורים חיצוניים
----------------

ויקישיתוף מדיה וקבצים בנושא **הוועדה הרביעית של העצרת הכללית של האומות המאוחדות** בוויקישיתוף
* אתר האינטרנט הרשמי של הוועדה הרביעית של העצרת הכללית של האומות המאוחדות

הערות שוליים
------------

1. 1 2 3 4  *The GA Handbook: A Practical Guide to the United Nations General Assembly* (PDF) (2nd ed.). New York: Permanent Mission of Switzerland to the United Nations. 2017. ISBN 978-0-615-49660-3.
2. ↑  "Main Committees". *Dag Hammarskjöld Library*. United Nations. נבדק ב-8 במרץ 2019. `{{cite web}}`:  (עזרה)
3. ↑  "Special Political and Decolonization (Fourth Committee)". *United Nations General Assembly*. United Nations. n.d. נבדק ב-8 במרץ 2019. `{{cite web}}`:  (עזרה)
4. ↑  איתמר אייכנר, עצרת האו"ם אישרה: בית הדין הבינלאומי בהאג יבחן את "חוקיות הכיבוש הישראלי", באתר ynet, 31 בדצמבר 2022.
**מפקדת נורת'ווד** (באנגלית: **Northwood Headquarters**) היא מרכז פיקוד ושליטה ומתקן צבאי של הכוחות המזוינים של בריטניה הממוקם באיסטברי, הרטפורדשייר בסמוך לשכונת נורת'ווד שבלונדון. 

המפקדה משרתת כיום מספר פיקודים מבצעיים ואסטרטגים חשובים, בהם הפיקוד האסטרטגי (לשעבר הכוחות המאוחד) הרב-זרועי, המפקדה הרב-לאומית שמנהלת את הקשרים הרב-לאומיים בין הכוחות הבריטים לבעלות ברית סביב העולם, מפקדת המבצעים של הצי המלכותי הכולל גם את כוחות המשימה של צוללות התקיפה והצוללות הגרעיניות של הצי המלכותי, והפיקוד הימי של נאט"ו המשרת את כלל הציים של חברות ברית נאט"ו.

היסטוריה
--------

מפקדת נורת'ווד הוקמה בשנת 1938 לקראת פרוץ מלחמת העולם השנייה עבור פיקוד החופים של חיל האוויר המלכותי בשטח הפרטי 'פארק נורת'ווד' שרכש משרד המלחמה, אז שימשה מתקן צבאי של חיל האוויר המלכותי ונקראה **RAF Northwood**. במהלך המלחמה שימשה נורת'ווד כמרכז פיקוד ושליטה חשוב והוקם מערך תת-קרקעי ממוגן, בהמשך מערך זה הורחב בתחילת המלחמה הקרה במטרה לאפשר ניהול כוחות גם במקרה של התקפה ישירה על אזור לונדון. ב-1953 החל הצי המלכותי לעשות שימוש במתחם נורת'ווד כאשר הפיקוד המזרח-אטלנטי של נאט"ו (בפיקודו של מפקד צי הבית הבריטי) הוקם במקום, ב-1960 כלל פיקוד צי הבית הועבר לנורת'ווד מפורטסמות' וב-1963 מתחם הצי המלכותי בנורת'ווד קיבל את השם **אה"מ ווריור** (HMS Warrior). 

בשנת 1966 מרכיב הצי בנורת'ווד המשיך לגדול עם מעבר פיקוד תעלת למאנש של נאט"ו גם הוא מפורטסמות' וב-1969 עם סגירת פיקוד החופים של חיל האוויר ומיזוגו לתוך פיקוד התקיפה של חיל האוויר המלכותי הפסיקה נורת'ווד להיות מחנה של חיל האוויר המלכותי. בשנת 1971 נוסד פיקוד הצי (פיקוד שעסק באימון, אספקה ומבצעים של הצי המלכותי) בנורת'ווד והצי המלכותי הפך לממונה על המתחם כולו, ב-1978 גם פיקוד המבצעים של צוללות הצי הועבר לנורת'ווד כך שהמפקדה הפכה למוקד חשוב בפיקוד וניהול המבצעים של כוחות הצי המלכותי. ב-1996 הוקמה במקום מפקדת הפיקוד המשולב הקבועה (Permanent Joint Headquarters) ובשנת 2002 רוב מפקדת הצי המלכותי עברה חזרה למרכז הצי בפורטסמות' ומתחם נורת'ווד הועבר לפיקוד המשולב, ב-2006 עברו מספר מבנים חשובים במתחם שיפוץ נרחב ונבנו מבנים חדשים בעלות כוללת של 150 מיליון לירה שטרלינג ובין היתר נבנה מבנה מפקדת פיקוד המשולב החדש. בשנת 2012 נוסד פיקוד הכוחות המשולבים (Joint Forces Command) שהצטרף למתחם המפקדה.

יחידות כיום
-----------

* **הפיקוד האסטרטגי** (Strategic Command)
* **מפקדת הפיקוד המשולב הקבועה** (Permanent Joint Headquarters)
* **המפקדה הרב-לאומית** (Multi National Headquarters)
* **מפקדת המבצעים של הצי המלכותי** (Commander Operations)
	+ כולל 'כוח משימה 311' האמון על צוללות התקיפה של הצי, ו-'כוח המשימה 345' האמון על הצוללות הגרעיניות של הצי.
* **הפיקוד הימי של נאט"ו** (NATO Allied Maritime Command)

ראו גם
------

* פיקוד החופים של חיל האוויר המלכותי
* מצודות צבאיות בלונדון

קישורים חיצוניים
----------------

* מפקדת נורת'ווד באתר משרד ההגנה.
* אנדרו פרסטון, 15 בספטמבר 2012, ‏‏**Britain's secret nuclear bunker**, אתר הדיילי מייל. אוחזר ב-24 בספטמבר 2019.
פירוש נוסף ערך זה עוסק ברופא בריטי. אם התכוונתם לשחקן תיאטרון וקולנוע, ראו פרדריק טרבס (שחקן).

סר **פרדריק טרבס** (באנגלית: **Frederick Treves**;‏ 15 בפברואר 1853 - 7 בדצמבר 1923), רופא בריטי בכיר בן העידן הוויקטוריאני.

חייו
----

הברון סר פרדריק נולד באנגליה בעיר דורצ'סטר שבחבל דורסט. כשגדל היה לרופא בכיר בבית החולים המלכותי בלונדון והתמחה בטיפול בדלקת הצפק. ב-1877 נישא לאן אליזבת. 

ב-1886 החל לטפל בג'וזף מריק ("איש הפיל") והסדיר עבורו חדר בבית החולים הלונדוני, שבו חי כארבע שנים עד מותו. טרבס הוא גם זה שמצא את ג'וזף מריק, מטופלו, שוכב בחדרו על הרצפה כשראשו מדמם, וניסה להחיותו אך בלא הצלחה. לאחר מכן ערך בגופה ניתוח שלאחר המוות. הניתוח הראה כי מריק מת מחנק שנגרם כתוצאה מכובד ראשו. טרבס סיפר על מקרהו של מריק בספרו "איש הפיל וזכרונות אחרים" (The Elephant Man and other reminiscences). 

מטופל מפורסם אחר של טרבס היה המלך אדוארד השביעי. זמן קצר לפני הכתרתו ב-1902 ניתח אותו טרבס וניקז מגופו את התוספתן שלו, שנקרע. הניתוח, שבזמנו נחשב למסוכן, בוצע בניגוד לדעת המלך, שרצה להמתין עד לאחר ההכתרה, לאחר שטרבס הזהיר כי ללא הניתוח, תיערך הלוויה במקום. על שירותו הטוב זכה טרבס לכבוד רב מאת המלך, כמו גם לתואר אצולה ולאחוזה.

טרבס עבד שנים אחדות באיים קריביים והעלה את זכרונותיו מתקופה זו על הכתב.

בשנת 1920 עקר לשווייץ. בגיל 70 חלה בדלקת הצפק, שהייתה תחום התמחותו, ומת כעבור זמן קצר.

קישורים חיצוניים
----------------

ויקישיתוף מדיה וקבצים בנושא **פרדריק טרבס** בוויקישיתוף
* פרדריק טרבס, באתר "Find a Grave" (באנגלית)
* פרדריק טריווס (1853-1923), דף שער בספרייה הלאומית
* כתבי פרדריק טרבס בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268908505171
* BIBSYS: 2048312
* BnF: cb126429666 (data)
* CANTIC: a12106501
* GND: 118899279
* ICCU: SBLV134803
* ISNI: 0000 0000 8382 1867
* LCCN: n79126967
* NKC: nlk20040155996
* NLA: 36512178
* NTA: 074576801
* SNAC: w6ws957f
* SUDOC: 031865445
* Trove: 1264908
* VcBA: 495/316997
* VIAF: 51811649
* WorldCat: lccn-n79126967

 |
**ניתוח לאיחוי קרום הבתולים** הוא שחזור כירורגי זמני של קרום הבתולים. ניתוח זה אינו נחשב, בדרך כלל, כחלק מפרוצדורות גינקולוגיות שכיחות אלא התערבות מתחום הניתוחים פלסטיים ונערך ללא אשפוז ואורך כחצי שעה. עיקר הניתוחים נערכים בארצות הברית, בדרום קוריאה ובמערב אירופה. מטרת הניתוח היא לגרום לדימום במהלך קיום יחסי מין בפעם הראשונה מיד לאחר טקס בנישואים, אשר בתרבויות מסוימות נחוץ כהוכחה להיותה של הכלה בתולה ביום חתונתה.

סיבות לביצוע הניתוח
-------------------

* הקלה על המותקפת במעשה אונס.
* נפילה טבעית של קרום הבתולים, קריעת קרום הבתולים לאחר רכיבה על סוס, שימוש בטמפון, בדיקה גינקולוגית כושלת, ועוד.
* רצון להסתיר קיום יחסי מין אסורים או בלתי מקובלים לפני החתונה, שבה, על פי תרבויות מסוימות, על הכלה להיות בתולה.

אופן ביצוע הניתוח
-----------------

הקרום המשוחזר לרוב אינו מאפשר אספקת דם לקרום, וכולל קפסולת ג'לטין עם חומר דמוי דם מלאכותי. לעיתים משתמשים בדש בטנה מהנרתיק להשלמת אספקת הדם ואיחוי מחודש של קרום הבתולים. 
לאחר הניתוח מומלץ שלא לקיים יחסי מין למשך שלושה חודשים.

תפוצת הניתוח
------------

פעולת שחזור קרום הבתולים חוקית במדינות מסוימות, בעוד שמדינות אחרות אוסרות על כך.
בארצות הברית שיקום קרום הבתולים זמין במרפאות פרטיות ונעשה נפוץ יותר. בצרפת, במקרי אונס או טראומה מקבלים החזר מהמדינה מתשלום ביצוע האיחוי.
במדינות המזרח התיכון, בפרט באיראן, הניתוח פופולרי ביותר, שכן שם צפויות הנשים לשמור על בתוליהן עד ליל הכלולות. האייתוללה סייד סאדק רוחאני (אנ') הוציא פסק הלכה המתיר ביצוע ניתוח לאיחוי קרום הבתולים ומחשיב אישה לאחר הניתוח כבתולה. באיראן פעולות פולשניות לשחזור קרום הבתולים מתועדות עוד מסוף המאה ה-19.

ביקורת על הניתוח
----------------

ניתוח לאיחוי קרום הבתולים משמר את התפיסה שאישה ראויה לנישואים רק אם היא בתולה. הניתוח משמר את הסדר החברתי הפטריאכלי וגורם לנשים להמשיך להתנהל על פי קודים מסורתיים.

הערות שוליים
------------

1. ↑  Hyménoplastie ~ hyménorraphie: Les opérations de reconstruction de l'hymen
2. ↑  "More women becoming virgins again on the NHS". *Mail Online*. נבדק ב-2017-11-12.
3. ↑  Deuteronomy 22:13-19
4. ↑  "Girls' secrets aired in Egypt", BBC News
5. ↑  Janet Afary,
 Recreating virginity in Iran
6. ↑  Afary, Janet (2009-05-12). "Recreating virginity in Iran | Janet Afary". *The Guardian* (באנגלית בריטית). ISSN 0261-3077. נבדק ב-2017-11-12.
7. ↑  Sciolino, Elaine; Mekhennet, Souad (2008-06-11). "In Europe, Debate Over Islam and Virginity". *The New York Times* (באנגלית אמריקאית). ISSN 0362-4331. נבדק ב-2017-10-01.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**הבעיה השבע-עשרה** מבין עשרים ושלוש הבעיות שהציג דויד הילברט בקונגרס המתמטי העולמי של שנת 1900, עוסקת בקשר בין סדר ותכונת החיוביות, לבין אריתמטיקה של שדות. השאלה הביאה את אמיל ארטין לפתח את תורת השדות הסדורים, העניקה דחיפה לתורת המודלים בלוגיקה מתמטית, וקידמה רבות את המחקר בתבניות ריבועיות.

* **הבעיה**. נניח כי {\displaystyle f\in \mathbb {R} [x\_{1},\dots ,x\_{n}]} הוא פולינום ב-n משתנים, בעל מקדמים ממשיים, כך שלכל הצבה של ערכים ממשיים \ a\_{1},\dots ,a\_{n} במקום המשתנים, מתקבל מספר שאינו שלילי. האם אפשר להציג את f כסכום של ריבועים של פונקציות רציונליות במשתנים \ x\_{1},\dots ,x\_{n}? (פונקציה רציונלית היא מנה של שני פולינומים).

אם הפונקציה היא סכום של ריבועים, כלומר {\displaystyle f(x\_{1},\dots ,x\_{n})=\sum \_{i=1}^{m}g\_{i}(x\_{1},\dots ,x\_{n})^{2}}, אז היא בהכרח תקבל ערכים אי-שליליים בכל הצבה (משום שריבוע של מספר ממשי לעולם אינו שלילי). ב-1888 גילה הילברט שהתשובה שלילית בחוג הפולינומים. כלומר: מן העובדה שפולינום הוא חיובי בכל הצבה לא נובע שאפשר להציג אותו כסכום של ריבועים של פולינומים (כאשר {\displaystyle n\geq 2}). ב-1893 הוא הוכיח שהתשובה חיובית כאשר n=2: כל פולינום חיובי בשני משתנים, אפשר להציג כסכום של ארבעה ריבועים של פונקציות רציונליות בשני המשתנים.

בניסיון להשיב על הבעיה של הילברט, פיתחו אמיל ארטין ואוטו שרייר, באמצע שנות ה-20 של המאה ה-20, את התאוריה של שדות סדורים, ובפרט שדות סגורים ממשית. ב-1927 הצליח ארטין לענות בחיוב לבעיה של הילברט, בעזרת משפט שטורם (אנ') על אפסים של פולינומים.

ב-1953 פתר סרגיי לאנג את הבעיה בעזרת תכונות של תחומי שלמות אפיניים. ב-1955 חקר את הבעיה A. Robinson, שהראה שמספר הריבועים הדרושים להצגת פולינום חיובי חסום, ותלוי רק ב-n ובמעלת הפולינום. בהוכחה שלא פורסמה הכליל J. Ax את המשפט של הילברט על שני משתנים, והראה (בעזרת שיטות מקוהומולוגיית גלואה) שמספר הריבועים הדרוש בשלושה משתנים אינו עולה על 8.

בשנות השישים פיתח אלברכט פיסטר את התאוריה של תבניות פיסטר, והראה שכל סכום של ריבועים מעל השדה {\displaystyle \ K=\mathbb {R} (x\_{1},\dots ,x\_{n})} הוא למעשה סכום של 2^{n} ריבועים לכל היותר (ראו מספר פיתגורס). מכיוון שכבר ידוע שכל פונקציה חיובית היא סכום של ריבועים, זוהי הוכחה לכך שמספר הריבועים הדרוש לייצוג פונקציה חיובית אינו עולה על 2^{n}.

הערות שוליים
------------

1. ↑  בתוצאות אלה אפשר להחליף את הממשיים בכל שדה סדור בעל סדר יחיד, כגון שדה סגור פיתגורי או שדה המספרים הרציונליים, אלא שמספר הריבועים סופי, אך אינו דווקא 4.

| 23 הבעיות של הילברט |
| --- |
| דויד הילברט |
| בעיות פתורות (פותרים) | השערת הרצף (גדל, כהן) • הבעיה השנייה של הילברט (גדל, גנצן) • השלישית (דן) • השביעית (גלפונד, שניידר) • העשירית • השלוש-עשרה (ארנולד) • הארבע-עשרה (נגטה) • השבע-עשרה (ארטין) • התשע-עשרה (דה ג'יורג'י, נאש) • העשרים • העשרים ואחת • העשרים ושתיים |
| בעיות פתורות חלקית (פותרים) | הבעיה הרביעית של הילברט • החמישית (גליסון) • התשיעית (ארטין) • האחת-עשרה (הסה) • החמש-עשרה • השמונה-עשרה |
| בעיות פתוחות | הבעיה השישית של הילברט • השמינית • השתים עשרה • השש-עשרה • העשרים ושלוש |
| בעיות המילניום של מכון קליי • בעיות לנדאו |
**ריצ'רד ווסטמאקוט** (באנגלית: **Richard Westmacott**; ‏ 1775, לונדון – 1856, לונדון) היה פסל אנגלי.

ביוגרפיה
--------

ווסטמאקוט החל את לימודיו אצל אביו אשר נקרא גם ריצ'רד ווסטמאקוט בסטודיו שלו בלונדון, ובגיל 18 עבר לרומא שם למד אצל אנטוניו קנובה, והתמקד בפיסול קלאסי, וכעבור שנה זכה בפרס ראשון מטעם האקדמיה הפלורנטינית לאמנויות וכעבור שנה זכה במדליית זהב מטעם האקדמיה של סן לוקא על תבליט יוסף ואחיו.

ווסטמאקוט חזר לאנגליה בגיל 24 והקים שם סטודיו בו רכשו ניסיון הפסל האירי ג'ון אדוארד קארו והפסל האנגלי מוסגרייב ווטסון.

לווסטמאקוט היה בית יציקה עצמאי בפימליקו שם הוא יצק הן את עבודותיו שלו וגם של פסלים אחרים ביניהם פסל ג'ון מור של ג'ון פלקסמן בגלאזגו, וכאן היה לו סידור עם המוזיאון הבריטי ליצירת תבניות של פסלים מהמוזיאון וליצור העתקים לבתים פרטיים, אקדמיות ומוסדות.

ווסטמאקוט הציג באקדמיה המלכותית בין השנים 1797 ו-1839 ונבחר בשנת 1805 כחבר באקדמיה המלכותית וכחבר בכיר בשנת 1811. ווסטמאקוט קיבל בשנת 1837 תואר אבירות.

יצירותיו
--------

מקור השראה לגמלון מתוך המוזיאון משני צידי המשולש
פסלי הגמלון בחזית המוזיאון הבריטי נוצרו בהשראת פסלי החזית המזרחית של הפרתנון (שיש אלגין) המוצגים בתוך המוזיאון.

פסלי הגמלון מתארים משמאל לימין את ההתפתחות האנושית ביחס לטבע מחברה פרימיטיבית בימי קדם דרך חברה חקלאית, דרך התפתחות הקידמה והנאורות בייצוגים אלגוריים נשיים של ציור, פיסול, אסטרונומיה ומתמטיקה לצד בעלי חיים אחרים מרחבי האימפריה הבריטית של המאה ה-19.

הגמלון מקדם את הבאים בשערי המוזיאון על ידי יצירת ציפייה לחווית הארה המחכה להם בתוכו. מבנה המשולש מבטא את זקיפת הקומה באמצעות אלגוריה של אסטרונומיה.

משפחתו
------

שני אחיו ג'ורג' והנרי היו גם פסלים ובנו ריצ'רד ווסטמאקוט הצעיר היה גם פסל.

גלריה
-----

* פסל בראש עמוד הדוכס מיורק פסל בראש עמוד הדוכס מיורק
* אגרטל ווטרלו בגן ארמון בקינגהאםאגרטל ווטרלו בגן ארמון בקינגהאם
* אנדרטת ולינגטון בהייד פארקאנדרטת ולינגטון בהייד פארק
* פסלי הגמלון בחזית המוזיאון הבריטי.פסלי הגמלון בחזית המוזיאון הבריטי.
* פסל צ'ארלס ג'יימס פוקס בכיכר בלומסבריפסל צ'ארלס ג'יימס פוקס בכיכר בלומסברי
* פרנסיס ראסל, הדוכס החמישי של בדפורד בכיכר ראסלפרנסיס ראסל, הדוכס החמישי של בדפורד בכיכר ראסל
* פסל ג'ורג' קנינג בכיכר הפרלמנטפסל ג'ורג' קנינג בכיכר הפרלמנט

קישורים חיצוניים
----------------

ויקישיתוף מדיה וקבצים בנושא **ריצ'רד ווסטמאקוט** בוויקישיתוף
* ריצ'רד ווסטמאקוט, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428984705171
* BNE: XX4946676
* BnF: cb12520869w (data)
* GND: 119252082
* ISNI: 0000 0000 6675 7744
* LCCN: n93067787
* NGV: 16768
* NTA: 126885311
* RKD: 83899
* SNAC: w6sx7b76
* SUDOC: 03445439X
* ULAN: 500117773
* VIAF: 22947096
* WorldCat: viaf-22947096

 |